સાવરકુંડલા તાલુકામાં દર વર્ષે કપાસનું વાવેતર પણ સારા પ્રમાણમાં થાય છે. કપાસ શીયાળુ પાક છે જેમાં પિયત અને બી પિયત બે વિભાગ પડે છે. પિયતને ઓછુ પાણીમળવાથી અને હવામાં ભેજ નહીવત રહેવાથી છોડનો જોઈએ તેટલો વિકાસ થયો નહી અને ફળ-ફુલ જે બંધાવા જોઈએ તે બંધાણા નહી. બિન પિયત કપાસ સંપૂર્ણ નિષ્‍ફળ ગયો છે. સતત ત્રણ માસ સુધી વરસાદ ન પડવાથી આ પાકના છોડનો વિકાસ પણ થયો નથી તેના પર ફળ અને ફુલ જે બેસવા જોઈએ તે બેઠા નથી. સાવરકુંડલા તાલુકાના ખેડૂત અગ્રણીઓ દિપકભાઈ માલાણી, બાબુભાઈ પાટીદાર, જસુશભાઈ ખુમાણ, ભનુભાઈ જયાણી, દુર્લભભાઈ કોઠીયા, ધીરૂભાઈ વોરા, હિંમતભાઈ ગુર્જર, ચેતનભાઈ માલાણી, અતુલભાઈ રાદડીયા, સતીષ મહેતા વિગેરે ખેડૂત અગ્રણીઓએ સાવરકુંડલા તાલુકાના વંડા, ધોબા, પીપરડી તેમજ બાઢડા, આંબરડી, થોરડી, દેતડ, દોલતી વિગેરે ગામની મુલાકાત લેતા આ ગામડાઓમાં અને અન્‍ય ગામોમાં પાક સંપૂર્ણ નિષ્‍ફળ ગયો છે તેવું જણાઈ આવેલ છે.